ކޮންވެންޝަނަލް އިންޝުއަރެންސްގައި ހިމެނޭ އިސްލާމީ ޝަރީޢަތާއި ފުށޫއަރާ ބައިތައް

ކޮންވެންޝަނަލް އިންޝުއަރެންސް، އިސްލާމީ ޝަރީޢަތާއި ފުށޫއަރަނީ މައިގަނޑު **ތިން** ސަބަބަކާއި ހުރެއެވެ. އެއީ އިންޝުއަރެންސްގައި ޔަޤީން ނުވާ ކަންކަން (ޣަރަރު)، ޖުވާ ނުވަތަ މައިސިރު (ޤިމާރު) އަދި ރިބާ އެކުލެވިފައިވާތީއެވެ. ނަމަވެސް 1970ގެ އަހަރުތަކުގައި ސޫދާންގައި މި މައްސަލަތައް ނައްތާލުމަށްޓަކައި ތަކާފުލް އިންޝުއަރެންސްގެ ނިޒާމު ވަނީ ފަށާފައެވެ. މި ނިޒާމަކީ ހުއްދައެއްޗެއްކަމުގައި ކަނޑައެޅެނީ ތަކާފުލްގެ އެއްބަސްވުމުގައި އިސްލާމީ ޝަރީޢަތުގައި ޙަރާމްކުރެވިފައިވާ ޣަރަރު، ރިބާ އަދި ޖުވާގެ އެއްވެސް މިންވަރެއް ނުހިމެނޭގޮތަށް ބައްޓަންކުރެވިފައިވާތީއެވެ[[1]](#footnote-1). އަދި ތަކާފުލްގެ ނިޒާމުގައި ފައިދާ ވާންޖެހޭނީ ޝާރީޢާއާއި އިސްލާމީ އުސޫލުތަކާއި ހަމަތަކާއި އެއްގޮތަވާގޮތުގެ މަތިން ލިބިދޭ އެއްޗަކަށް ނަމަވެސް ކޮނެވެންޝަނަލް އިންޝިއުރެންސްގައި މިކަމަށް ފުށޫއަރަނީ މި ނިޒާމުން ލިބިދޭ ފައިދާ ޝަރީޢާއާއި އިސްލާމީ ޢުސޫލުތަކާއި ޚިލާފުވާ ހިސާބުންނެވެ.[[2]](#footnote-2) މިގޮތުން ރަސޫލާ ޙަދީޘްކުރެއްވިއެވެ. މާނައީ: "ހަމަކަށަވަރުން އަލްއަޝްއަރު ވަންހައިގެ މީހުން، ހަނގުރާމައިގެ ސަބަބުން އެބައިމީހުންގެ ކާބޯތަކެތި މަދުވެއްޖެނަމަ، އެބައިމީހުންގެ އަތުގައި ހުރި ހުރިހާ ކާއެއްޗެއް އެއް ފޮތިގަނޑަކަށް އަޅައެވެ. އަދި އެއަށްފަހު އެއް ކަންވާރަކަށް އަޅައިގެން ހަމަހަމަކޮށް އެމީހުންގެ މެދުގައި އެ އެއްޗެހި ބަހައެވެ. އެބައިމީހުންވަނީ ތިމަންކަލޭގެފާނުގެ ކިބައިންނެވެ. އަދި ތިމަންކަލޭގެފާނު ވަނީ އެބައިމީހުންގެ ތެރެއިންނެވެ".[[3]](#footnote-3) ހަމައެހެންމެ އިސްލާމިކް އިންޝުއަރެންސް އާއި ކޮންވެންޝަނަލް އިންޝުއަރެންސް ހިނގާ ގޮތް ދާދި އެއްގޮތް ނަމަވެސް މިދޭތީގެ މަޤުސަދުތަކަށް ކޮންމެވެސްވަރަކަށް ފުށޫއަރައެވެ.[[4]](#footnote-4)

**ކޮންވެންޝަނަލް އިންޝުއަރެންސް، އިސްލާމީ ޝަރީޢަތާއި ފުށޫއަރާ ތިން ބައި**

. 1. *ޔަޤީން ނުވާ ކަންކަން (ޣަރަރު)* – ކޮންވެންޝަނަލް އިންޝުއަރެންސްގެ އެއްބަސްވުމަކީ އާންމު ގޮތެއްގައި އެކަތި އަނެކައްޗާއި ބަދަލުކުރުމެވެ. މާނައީ، އެއީ ގަނެ ވިންކުމާއި ބެހޭ އެއްބަސްވުމެކެވެ.[[5]](#footnote-5) މި އެއްބަސްވުމުގައި ޣަރަރު ހިމެނޭ ސަބަބަކީ ޕްރިމިއަމް ދެއްކުމަށްފަހު އޭގެ ބަދަލުގައި އެއްވެސް މިންވަރެއް ނުވަތަ ގަނެވޭ އިންޝުއަރެންސް ޕޮލިސީގެ އަގު ލިބުން ބިނާވެފައިވަނީ މާލީ ޙިމާޔަތް ހޯދި ފަރާތުން އިންޝުއާރ ކުރި އެއްޗަށް ގެއްލުމެއް ލިބުމާއި ނުލިބުމުގެ މައްޗަށް ބަލައިގެންނެވެ.[[6]](#footnote-6) ނުވަތަ އިންޝުއަރެންސް އެއްބަސްވުމުގައި ޕޮލިސީ ޕްރިމިއަމް ދައްކައިގެން ގަންނައިރު އެގަނެވެނީ ކޮން އެއްޗެއްކަން ޔަޤީން ނުވާތީއާއި ބަދަލު ލިބޭނެކަން ނުވަތަ ނޫންކަން ސާފު ނުވާތީއެވެ. ވީމާ، އިންޝުއަރެންސްގައި ހިމެނޭ ޣަރަރަކީ ފާޙިޝް ޣަރަރެކެވެ. އެހެނީ އެއީ ވެދާނެ ކަމެއްގެ މައްޗަށް ބަލައި ހަދާފައިވާ ޢަޤްދަކަށް ވާތީއެވެ.[[7]](#footnote-7) އިބްނު ޢުމަރު ރިވާކުރެއްވިއެވެ. "  **ِ ةَ لَ الحبـ ِ لَ بَ ح ِ بيع ْ نَ ى ع َ نََ مَّ وسل ِ عليه ُ ى الله َّ صل َّ النب َّ أن** "މާނަ: ހަމަކަށަވަރުން ރަސޫލާ **صلي الله عليه وسلم** (ނަޢަމް ސޫފީގެ) ބަނޑުގައިވާ ދަރިފުޅު ވިއްކުން މަނާކުރެއްވިއެވެ."

އިންޝިއުރެންސްގެ ގިނަ ވައްތަރުތަކުގެ އިންސްޓޯލުމެންޓުގެ ޖުމްލައާއި އިންޝިއުރެންސްގެ ޖުމަލައަކީ އިންގޭ އެއްޗެއް ނޫނެވެ.[[8]](#footnote-8) މިސާލަކަށް، މާލީ ޙިމާޔަތް ހޯދާ ފަރާތުގެ އިމާރާތެއް އަނދައި ހުލި ވެއްޖެނަމަ އިންޝުއަރެންސް ކުންފުނިން ވަރަށް ބޮޑު އަދަދެއް ދޭންޖެހޭނެއެވެ. ނުވަތަ އެ ގެ އަނދައިގެން ނުދާ ޙާލަތުގައިވެސް މާލީ ޙިމާޔަތް ހޯދާ ފަރާތުން އެ ޕްރިމިއަމް ދައްކަން ޖެހޭނެއެވެ. އަދި މި ހާލަތުގައި އޭނާ ދެއްކި ފައިސާ އަނބުރާ ނުލިބޭނެއެވެ.[[9]](#footnote-9) މުސްލިމު ދަންނަ ބޭކަލުންގެ ތެރެއިން އިބުނު ތައިމިއްޔަ ވިދާޅުވާގޮތުގައި،" އެއްބަސްވުމެއްގައި ޣަރަރެއް ހިމެނިގެންވަނީ އެއްފަރާތަށް ފައިދާވެފައި އަނެއްފަރާތަށް ފައިދާ ނުވާތީއެވެ".[[10]](#footnote-10) ނަމަވެސް މިއާ ޚިލާފަށް ތަކާފުލްގެ ނިޒާމުގައި ޣަރަރު ނުހިމެނެނީ އެއްބަޔަކު އަނެއްބަޔަކަށް އެހީތެރިވުމުގެ ނިޔަތުގައި ޞަދަޤާތުގެ ގޮތުގައި އެއްކުރެވޭ ފަންޑަކުން ގެއްލުން ލިބިފައިވާ މީހާއަށް ނުވަތަ ގިނަ ބަޔަކަށް އެހީވާތީއެވެ.[[11]](#footnote-11)

2. ޖުވާ ނުވަތަ މައިސިރު (ޤިމާރު)- މުސްލިމު ދަންނަ ބޭކަލުން އިޖުމާޢުވެ ވަޑައިގަންވާފައިވާ ގޮތުން ޖުވާ އާއި ޣަރަރަކީ އެކަތި އަނެކައްޗާއި ގުޅި ލާމެހިފައިވާ ދޭއްޗެވެ.[[12]](#footnote-12) އިންޝިއުރެންސްގެ އެއްބަސްވުމެއްގައި ޖުވާ އެކުލެވެނީ ކުޑަ މިންވަރެއް ހޭދަކޮށްގެން ބޮޑު މަންފާއެއް ލިބުމުގެ އެދުމުގައި ހޭދަކުރެވޭތީއެވެ. މިގޮތުން މާލީ ޙިމާޔަތް ހޯދާފަރާތަށް ގެއްމެއް ކުރިމަތި ވާ ހިނދު އިންޝިއުރެންސް ކުންފުނިން ބަދަލު ދިނުމާއި، އަދި ގެއްލުމެއް ނުލިބުމު ކަމުގައި ވިޔަސް، ޙިދުމަތް ހޯދާ ފަރާތުން ޗަންދާގެ ގޮތުގައި ދެއްކި ހުރިހާ ފައިސާއެއް އިންޝުއަރެންސް ކުންފުންޏަށް ލިބިދޭ އެއްބަސް ވުމަކަށް ވެގެންދާތީއެވެ.[[13]](#footnote-13) މިސާލަކަށް، މާލީ ޙިމާޔަތް ހޯދާ ފަރާތުން ފައިސާގެ ބައެއް ދައްކާފައިވަނިކޮށް ހާދިޘާއެއް ދިމާވެ، އިންޝުއަރެންސް ކުންފުނިން ބޮޑުބައެއް ނުވަތަ އެ ޙާދިޘާ އާއި ގުޅިގެން ޚަރަދު ކުރަން ޖެހުނު ވަރެއް އެއްކޮށް ދައްކަންޖެހޭ ފަހަރު އާދެއެވެ. ނުވަތަ އެއްވެސް ކަމަކާ ދިމާނުވެ، އެހެން ނަމަވެސް މާލީ ހިމާޔަތް ހޯދާ ފަރާތުން އިންޝުއަރެންސް ކުންފުންޏަށް ފައިސާ ދައްކަން ޖެހޭ ފަހަރުވެސް އާދެއެވެ. އެހެންކަމުން ގެއްލުމާއި ފައިދާ ބިނާވަނީ ދެފަރާތުގެ ނަޞީބަށް ކަމުން މިކަންކަން ވާނީ ޖުވާގެ ވައްތަރަކާއެވެ. މިގޮތުން މިކަމުން ދުރުހެލިވުމަށާއި މިއީ ޚަރާމް ކަމެއްކަމަށް ﷲ ސުބުޙާނަހޫ ވަތަޢާލާ ވަނީ މާއިދާ ސޫރަތުގެ 90 އާޔަތުގައި ޢަމުރުކުރައްވާފައެވެ. **يٰۤاَيُّهَا الَّذِيۡنَ اٰمَنُوۡۤا اِنَّمَا الۡخَمۡرُ وَالۡمَيۡسِرُ وَالۡاَنۡصَابُ وَالۡاَزۡلَامُ رِجۡسٌ مِّنۡ عَمَلِ الشَّيۡطٰنِ فَاجۡتَنِبُوۡهُ لَعَلَّكُمۡ تُفۡلِحُوۡنَ** މާނައީ، އޭ އީމާންވެއްޖެ މީސްތަކުންނޭވެ! ހަމަކަށަވަރުން، ރާ އާއި، ޖުވާކުޅުމާއި،އަޅުކަންކުރަން ހަދާފައި ހުންނަ ބުދުތަކާއި ނަޞީބު ހުރިގޮތް ބަލަން ގެންގުޅޭ ދުނިދަނޑިތަކަކީ ޝައިޠާނާގެ ޢަމަލުތަކުގެ ތެރެއިންވާ މުޑުދާރު ތަކެއްޗެވެ. ފަހެ، ތިޔަބައިމީހުން އެކަންތަކާއި ދުރުވެގަންނާށެވެ! (އެއީ) ތިޔަބައި މީހުން ދިންނަވައި ނަޞީބު ލިބުމަށްޓަކައެވެ.[[14]](#footnote-14)މިއާ ޚިޔާފަށް ތަކާފުލް ނިޒާމުގެ ޢަޤުދުގައި ޖުވާގެ އަސަރު ހިމެނިގެން ނުދަނީ ބައިވެރިން ދައްކާ ޗަންދާ އަކީ ކުރެވޭ ޞަދަޤާތަކަށްވާތީއެވެ.[[15]](#footnote-15)

3. **ރިބާ-** ހުރިހާ އެއްބަސްވުންތަކަކާއި މުޢާމަލާތެއް ރިބާއިން ދުރުހެލުވެގެން ވާންޖެހޭނެއެވެ.[[16]](#footnote-16) އިންޝިއުރެންސްގެ ނިޒާމެއްގައި، ޚިދުމަތް ހޯދާ ފަރާތަށް ގެއްލުމެއް ލިބިއްޖެނަމަ އެކަމުގެ ބަދަލު ދޭއިރު އެމީހަކަށް ލިބިގެންދާނީ ޗަންދާގެ ގޮތުގައި ދެއްކި އަދަދަށްވުރެ މަދު ނުވަތަ އިތުރުބައެކެވެ. މިގޮތުން ބައެއްފަހަރު މާލީ ޙިމާޔަތް ހޯދާ ފަރާތުން ދެއްކި ޢަދަދަށްވުރެ ބޮޑު ޢަދަދެއް އިންޝުއަރެންސް ކުންފުނިން ދައްކަންޖެހޭ ފަހަރުވެސް އާދެއެވެ. ވީމާ، މިކަން ވާހުށީ ކަނޑައެޅިގެން ރިބާގެ މުޢާމަލާތަކަށެވެ.[[17]](#footnote-17) ހަމައެހެންމެ އިންޝުއަރެންސް ކުންފުނިތަކުން ޕްރިމިއަމްގެ ގޮތުގައި އެއްކުރާ ފައިސާތައް އާންމުކޮށް ހޭދަކުރާނީ ވިޔަފާރި ބޭންކްތައް ފަދަ ރިބާގެ މުޢާމަލާތްތައް ހިންގާ މާލީ އިދާރާ ތަކުގައިކަމުގައި ވިޔަސް ތަކާފުލް ނިޒާމުގެ ތެރެއިން ބައިވެރިން ޞަދަޤާތުގެ ގޮތުގައި އެކުލަވާލާ ފަންޑުން ގެއްލުންވާ ފަރާތަކަށް ކިތަންމެ ބޮޑު ނުވަތަ ކިތަންމެ ކުޑަ ބަދަލެއް ދިނަސް އެއީ ރިބާގެ މުޢާމަލާތަކަށް ނުވާނެއެވެ[[18]](#footnote-18). ހަމައެހެންމެ ކުންފުންޏަށް އިންޝުއަރެންސުން ލިބޭ ފައިސާތައް ގިނަފަހަރަށް އިންވެސްޓުކުރަނީ ރިބަވީ އުޞޫލުތަކާއިވެސް އެއްގޮތަށެވެ. [[19]](#footnote-19) .

މާތް ﷲކީރިތި ޤުރުޢާނުގައި ވަޙީކުރައްވާފައިވެއެވެ **وَأَحَلَّ اللَّـهُ الْبَيْعَ وَحَرَّمَ الرِّب***ا*.

[[20]](#footnote-20) (البقرة: ٢٧٥)  *މާނައީވިޔަފާރި ކުރުންވަނީ، الله، ހުއްދަ ކުރައްވާފައެވެ. އަދި، رِبا ވަނީ حرامކުރައްވާފައެވެ.”*

އަދިވެސް ރިބާއާއި ބެހޭ ގޮތުން ރަސޫލާ ޙަދީޘްކުރެއްވިއެވ**ެ. لَعَنَ رَسُولُ اللَّهِ ‏‏صَلَّى اللَّهُ عَلَيْهِ وَسَلَّمَ ‏‏ آكِلَ الرِّبَا وَمُؤْكِلَهُ وَكَاتِبَهُ وَشَاهِدَيْهِ وَقَالَ هُمْ سَوَاءٌ.** މާނައީ، ރިބާ ކާ މީހާ އާއި، ރިބާ ދޭ މީހާއާއި، އެ ލިޔާ މީހާއާއި، އެކަމަށް ހެކިވާ ދެމީހުންނަށްވެސް ރަސޫލާ ޞައްލަﷲ ޢަލައިހި ވަސައްލަމަ ލަޢުނަތް ލެއްވިއެވެ. އަދި ވިދާޅުވިއެވެ. މި އެންމެންނަކީ ފާފައިގައި ހަމަހަމަ ބައެކެވެ.[[21]](#footnote-21)

އިންޝުއަރެންސްގެ ޢަޤްދުގައި ރިބާގެ ދެބާވަތެއް ހިމެނެއެވެ. އެއި **ރިބާ އަލްފަޟްލު** އާއި **ރިބާ އައްނަސީއާ**އެވެ.

1. **ރިބާ އައްނަސީއާ** - ދަރަނި އަދާ ކުރަންޖެހޭ މުއްދަތު ލަސްކުރުމުގެ ބަދަލުގައި ދަރަނި އިތުރު ކުރުމާއި، އަދި ދަރަނި ފަށާ ޢަޤުދުގައި، ދަރަނި އަނބުރާ ދޭއިރު ރައުސްމާލަށް ވުރެ އިތުރަށް، ފަހުން ދައްކަން ޖެހުމެވެ. އަދި ރިބާ ހިނގާ މުދާތަކުގެ ތެރެއިން އެއް ވައްތަރެއްގެ ދޭތި ބަދަލު ކުރުމުގައި އަތުލުން ފަސްކުރުމަކީ ވެސް، މި ބާވަތުގެ ރިބާގެ ތެރެއަށް ވަންނަ ކަމެކެވެ. .

2. **ރިބާ އައްފަޟްލު** - ރިބާ ހިނގާ މުދަލުގެ ވައްތަރުތަކުގެ ތެރެއިން ނުވަތަ ރިބަވީ މުދަލުން، އެއް ވައްތަރެއްގެ ދޭތި، އެކަތި އަނެއްކައްޗާ ބަދަލު ކުރާ އިރު، ޝަރުޢީ މިންގަނޑުގައި، އެކަތި އަނެކައްޗަށް ވުރެ ގިނައިން ދޭން ބުނެ އިތުރުކުރުމެވެ.[[22]](#footnote-22)

# ރިފަރެންސް

އަހްމަދުﷲ ޖަމީލް،( 2018). ޙަލާލު ގޮތުގައި ތައުމީނު (އިންޝުއަރެންސް) ކުނަފުނިތައް ހިންގުން، ރާއްޖެ. އެމްވީ، އޮކްޓޯބަރ 15،2018،.

. <https://raajje.mv/news/42530>

އެންޖެލާ ޖޭމްސް (2018) ކޮންވެންޝަނަލް އިންޝުއަރެންސް އިސް އިން ކޮންފްލިކްޓް ވިތް އިސްލާމް، ޖަސްޓް ލައިކް އެވްރިތިންގް އެލްސް އެންޑް ޝަރީއާ ކޮމްޕްލިއެންޓްސް އިންޝުއަރެންސް އިސް ނައު އަ ބިގް ބިޒްނަސް މާރކެޓް، ޝަރީޢާ ފައިނޭންސް ވޮޗް، މާރޗް2008،10

<https://www.shariahfinancewatch.org/2008/03/10/shariah-insurance/>

.އިބްރާހިމް ރަޝީދު މޫސާ،(ފިޤުހީ މައްސަލަތަކަށް ނަޒަރެއް). މާލެ، ކުއްލިއްޔަތު ދިރާސަތުލް އިސްލާމިއްޔާ.

އައިޝަތު މުނީޒާ (2014) ކޮންމެ އިތުރުވުމަކީ ރިބާގެ ގޮތުގައި ބެލިދާނެތަ؟، ވީ ނިއުސް، އޮކްޓޯބަރ،2014،10

<http://www.vnews.mv/27921>

އައިޝަތު މުނީޒާ، (2017) ތަކާފުލް: އިސްލާމިކް އިންޝުއަރެންސް އަކީ ކޮބާ؟، ވީ ނިއުސް، މެއި 2017،31

<http://vnews.mv/84695>

އަލްއަޚް މުޙައްމަދު މަޢޫން ޝަރީފް،(2018) އިސްލާމީ އިޤްތިޞާދު 101، ދި ސަލަފިއްޔާ، ފެބްރުއަރީ،2018،20

<https://dhisalafiyyah.net/article/30770>

އަލީ މުނައްވަރު، އިސްލާމީ މާލީ ހިމާޔަތުގެ ނިޒާމު އެނގެނީ ކިހާވަރަކަށް؟، އަވަސް، ސެޕްޓެންބަރ2016،04

<https://avas.mv/22239>

އިސްލާމިކް އިންޝުއަރެންސް (ތަކާފުލް)، އިންސްޓިޓިއުޝަން އޮފް އިސްލާމިކް ބޭންކިންގް އެންޑް އިންޝިއުރެންސް،

<http://www.islamic-banking.com/explore/islamic-finance/islamic-insurance-takaful>

މުޙައްމަދު ޝާފިޢު ބިން އަބްދިލްޣަފޫރު،(2012)، ހިތެއް އޮތް މީހަކު ބިރުން ފިތްކަނޑައިގެން ދާވަރުކަމެއް، ދި ސަލަފިއްޔާ، މާރޗް2012،03

<https://dhisalafiyyah.net/article/6324>

މުފްތީ ވަސީމް ޚާން، ކޮންވެނަޝަނަލް އިންޝުއަރެންސް އެކްސްޕްލެއިންޑް،އިސްމާލް ކިއު އޭ

<https://islamqa.org/hanafi/darululoomtt/52218>

1. އެންޖެލާ ޖޭމްސް، ކޮންވެންޝަނަލް އިންޝުއަރެންސް އިސް އިން ކޮންފްލިކްޓް ވިތް އިސްލާމް، ޖަސްޓް ލައިކް އެވްރިތިންގް އެލްސް އެންޑް ޝަރީއާ ކޮމްޕްލިއެންޓްސް އިންޝުއަރެންސް އިސް ނައު އަ ބިގް ބިޒްނަސް މާރކެޓް، ނެގީ، ޝަރީއާ ފައިނޭންސް ވޮޗް >(2008/03/10)<https://www.shariahfinancewatch.org/2008/03/10/shariah-insurance/> < [↑](#footnote-ref-1)
2. އަހްމަދުﷲ ޖަމީލް،" ޙަލާލު ގޮތުގައި ތައުމީނު (އިންޝުއަރެންސް) ކުނަފުނިތައް ހިންގުން"، ނެގީ: ރާއްޖެ. އެމްވީ (2018/10/15)<<https://raajje.mv/news/42530>> [↑](#footnote-ref-2)
3. އަލްއަޚް މުޙައްމަދު މަޢޫން ޝަރީފް، "އިސްލާމީ އިޤްތިޞާދު 101"، ނެގީ: "ދި ސަލަފިއްޔާ،< <https://dhisalafiyyah.net/article/30770> >

   (2018/02/20) [↑](#footnote-ref-3)
4. ކުރީގެ މަޞްދަރު [↑](#footnote-ref-4)
5. މުފްތީ ވަސީމް ޚާން، " ކޮންވެނަޝަނަލް އިންޝުއަރެންސް އެކްސްޕްލެއިންޑް"، ނެގީ: އިސްމާލް ކިއު އޭ،

   ><https://islamqa.org/hanafi/darululoomtt/52218> < [↑](#footnote-ref-5)
6. އަލީ މުނައްވަރު، " އިސްލާމީ މާލީ ހިމާޔަތުގެ ނިޒާމު އެނގެނީ ކިހާވަރަކަށް؟، ނެގީ: އަވަސް,

   < <https://avas.mv/22239>>(2016/09/04) [↑](#footnote-ref-6)
7. އައިޝަތު މުނީޒާ، "ތަކާފުލް: އިސްލާމިކް އިންޝުއަރެންސް އަކީ ކޮބާ؟"، ނެގީ: ވީނިއުސް

   < <http://vnews.mv/84695>>(2017/05/31) [↑](#footnote-ref-7)
8. އިބްރާހިމް ރަޝީދު މޫސާ، ކުއްލިއްޔަތު ދިރާޗަތުލް އިސްލާމިއްޔާ،ޒަމާނީ ފިޤްހީ މައްސަލަތަކަށް ނަޒަރެއް. (ނ.ޕ)،246. [↑](#footnote-ref-8)
9. ކުޜީގެ މަޞްދަރު، [↑](#footnote-ref-9)
10. (ނ.ނ)، " އިސްލާމިކް އިންޝުއަރެންސް (ތަކާފުލް)"، ނެގީ: އިންސްޓިޓިއުޝަން އޮފް އިސްލާމިކް ބޭންކިންގް އެންޑް އިންޝިއުރެންސް < <http://www.islamic-banking.com/explore/islamic-finance/islamic-insurance-takaful>> [↑](#footnote-ref-10)
11. ކުރީގެ މަޞްދަރު، [↑](#footnote-ref-11)
12. ކުރީގެ މަޞްދަރު، [↑](#footnote-ref-12)
13. ކުރީގެ މަޞްދަރު، 1. [↑](#footnote-ref-13)
14. ކުރީގެ މަޞްދަރު، 2. [↑](#footnote-ref-14)
15. ކުރީގެ މަޞްދަރު، 2. [↑](#footnote-ref-15)
16. ކުރީގެ މަޞްދަރު، 1. [↑](#footnote-ref-16)
17. ކުރީގެ މަޞްދަރު، 2. [↑](#footnote-ref-17)
18. ކުރީގެ މަޞްދަރު، 2. [↑](#footnote-ref-18)
19. ކުރީގެ މަޞްދަރު،2. [↑](#footnote-ref-19)
20. އަހްމަދުﷲ ޖަމީލް، " ޙަލާލުގޮތުގައި ތައުމީނު ކުންފުނިތައް ހިންގުން"، ނެގީ: ރާއްޖެ. އެމްވީ،

    < <https://raajje.mv/news/40791>> (2018/09/17) [↑](#footnote-ref-20)
21. މުޙައްމަދު ޝާފިޢު ބިން އަބްދިލްޣަފޫރު، "ހިތެއް އޮތް މީހަކު ބިރުން ފިތްކަނޑައިގެން ދާވަރުކަމެއް"، ނެގީ: ދި ސަލަފިއްޔާ

    < <https://dhisalafiyyah.net/article/6324>> (2012/03/03) [↑](#footnote-ref-21)
22. އައިޝަތު މުނީޒާ، " ކޮންމެ އިތުރުވުމަކީ ރިބާގެ ގޮތުގައި ބެލިދާނެތަ؟"، ނެގީ، ވީނިއުސް،

    <<http://www.vnews.mv/27921>>(2014/10/22) [↑](#footnote-ref-22)